Article in Hindi: जैसे किसी वाक्य का अनुवाद करने पर चीज़ें विस्तृत हो जाती हैं, लोगों की अफवाहों से भी वैसा ही होता है, तो शायद आप ऐसी किसी चीज़ पर अतिप्रतिक्रिया व्यक्त कर रहे हों जो शायद हुई ही नहीं हो। परंतु, अगर वह सच हो तो आप जो चाहें वह करें। यदि आप अनजान लोगों के बीच हैं, तो अफ़वाहें न फैलाएँ। आपका मन कर सकता है कि मदद के लिये ही सही, मगर नवागंतुक को शिक्षक अथवा अधिकारी के संबंध में वे सब भयावह बातें बता दें, जो कि आप जानते हैं, मगर न जाने वो किस किस को बता दे। यदि आप गप्पें मारने से या शिकवे करने से रुक नहीं सकते, तो ऐसे लोगों के सम्मुख करिए जो उस व्यक्ति से कभी न मिले हों जिसके संबंध में आप बातें कर रहे हैं। किसी से गप्पें सुनना तब तक ठीक है जब तक कि आप उसमें अपनी ओर से कुछ जोड़ने नहीं लगते। यदि आप गपियाने की आदत छोड़ नहीं सकते तो प्रयास करिए, कि आप सुनें अधिक और बोलें कम। बिलकुल अनजान लोगों से व्यवहार के दौरान भी मित्रवत एवं सकारात्मक होने का प्रयास कीजिये। चाहे कोई आपको ठुकरा ही क्यों न दे, क्योंकि कम से कम, दूसरे लोग आपके विरुद्ध नहीं होंगे। यदि आप काम पर हैं तो केवल निकटवर्ती सहकर्मियों और अधिकारियों से ही नहीं, बल्कि सभी के साथ सम्मान से पेश आयें। यदि आप उन सम्बन्धों पर ही अपना ध्यान केन्द्रित करेंगे तो संभव है कि बेखयाली में ही आप किसी रिसेप्शनिस्ट, इंटर्न या किसी और निम्न स्तर के कर्मचारी को अपने से नाराज़ होने का अवसर दे देंगे। जितना अधिक अवसर पीठ पीछे बुराई करने वाले को मिलेगा, आपके संबंध में अफ़वाहें फैलाने या आपको हानि पहुंचाने का, उस हानि की भरपाई उतनी ही कठिन होती जाएगी। यदि आप धोखे के संकेतों को जल्दी पहचान लेंगे, तो घटनाओं के बड़े होने से पहले ही आप उनको रोक सकेंगे। इन चेतावनियों को पहचानिए:  कथित रूप से आपके द्वारा कही गई बातों या किए गए कार्यों के संबंध में झूठी अफवाहों का आप तक पहुँचना। आपने कोई चीज़ व्यक्तिगत रूप से कही और अब हर कोई उसके संबंध में जानता है। लोग आपको सूचनाएँ देना, काम देना या कार्यक्रमों के बारे में पूछना, जैसा कि वे पहले किया करते थे, बंद कर देते हैं। बिना किसी स्पष्ट कारण के लोगों का व्यवहार आपसे ठंडा और अमित्रवत हो जाता है। यह समझ लीजिये कि किसी को पीठ पीछे बुराई करने वाला कह कर, कहीं आप तिल का ताड़ तो नहीं बना रहे हैं। कुछ घटिया किस्म के व्यवहार, जैसे कि सदैव देर से आना, अस्त...

Summary in Indonesian:
Cari tahu dan pastikan cerita yang Anda dengar benar sebelum bertindak. Hindari gosip sebisa mungkin. Bangunlah hubungan yang baik dengan orang-orang di sekitar Anda. Belajarlah untuk mengetahui tanda-tanda fitnah sedini mungkin. Pahamilah bahwa tidak semua perilaku yang menyakitkan adalah tanda fitnah. Catatlah apa yang terjadi. Identifikasi si pemfitnah. Ceritakan kecurigaan Anda pada orang yang dipercaya. Jangan menjadi pemfitnah.